title: 2019 m. rugpjūčio 1 d. Komisijos įgyvendinimo reglamentas (ES) 2019/1295, kuriuo, pagal Reglamento (ES) 2016/1036 11 straipsnio 3 dalį atlikus dalinę tarpinę peržiūrą, iš dalies keičiamas Įgyvendinimo reglamentas (ES) 2018/1469, kuriuo tam tikriems importuojamiems Rusijos ir Ukrainos kilmės besiūliams vamzdžiams ir vamzdeliams iš geležies arba plieno nustatomas galutinis antidempingo muitas

text:
2.8.2019

                  LT

                  Europos Sąjungos oficialusis leidinys

                  L 204/22

         KOMISIJOS ĮGYVENDINIMO REGLAMENTAS (ES) 2019/1295
         2019 m. rugpjūčio 1 d.
         kuriuo, pagal Reglamento (ES) 2016/1036 11 straipsnio 3 dalį atlikus dalinę tarpinę peržiūrą, iš dalies keičiamas Įgyvendinimo reglamentas (ES) 2018/1469, kuriuo tam tikriems importuojamiems Rusijos ir Ukrainos kilmės besiūliams vamzdžiams ir vamzdeliams iš geležies arba plieno nustatomas galutinis antidempingo muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 11 straipsnio 3 dalį,
         kadangi:
         1.   PROCEDŪRA

         1.1.   Galiojančios priemonės

                     (1)

                     Atlikus tyrimą (toliau – pradinis tyrimas) Taryba Reglamentu (EB) Nr. 954/2006 (2) tam tikriems importuojamiems Kroatijos, Rusijos ir Ukrainos kilmės besiūliams vamzdžiams ir vamzdeliams iš geležies arba plieno nustatė galutinį antidempingo muitą. Nustatytos priemonės – 12,3–25,7 % ad valorem antidempingo muitas importui iš individualiai nurodytų Ukrainos eksportuojančių gamintojų ir 25,7 % muitas importui iš visų kitų Ukrainos bendrovių. Atliekant dabartinį peržiūros tyrimą nagrinėjamam eksportuojančiam gamintojui „CJSC Nikopolsky Seamless Tubes Plant Niko Tube“ ir „OJSC Nizhnedneprovsky Tube Rolling Plant“, kuris dabar vadinamas „LLC Interpipe Niko Tube“ ir „OJSC Interpipe Nizhnedneprovsky Tube Rolling Plant“ (toliau – pareiškėjas arba „Interpipe“), nustatytas 25,1 % galutinis antidempingo muitas.

                     (2)

                     „Interpipe“ pateikus prašymą panaikinti Tarybos reglamentą (EB) Nr. 954/2006, Europos Sąjungos Bendrasis Teismas panaikino Tarybos reglamento (EB) Nr. 954/2006 1 straipsnį tiek, kiek „Interpipe“ nustatytas antidempingo muitas viršijo antidempingo muitą, kuris būtų taikytas, jei eksporto kaina nebūtų buvusi koreguota atsižvelgiant į komisinius, kai pardavimas buvo vykdomas tarpininkaujant susijusiai prekybos bendrovei „Sepco SA“ (3). 2012 m. vasario 16 d. Europos Sąjungos Teisingumo Teismas patvirtino Bendrojo Teismo sprendimą (4).

                     (3)

                     Atsižvelgdama į šiuos sprendimus Taryba iš dalies pakeitė Tarybos reglamentą (EB) Nr. 954/2006 Įgyvendinimo reglamentu (ES) Nr. 540/2012 (5), siekdama pataisyti neteisingai „Interpipe“ nustatytą antidempingo muitą. Dėl to „Interpipe“ taikomas muitas pakeistas į 17,7 % dydžio muitą.

                     (4)

                     Atlikus priemonių galiojimo termino peržiūrą Taryba Įgyvendinimo reglamentu (ES) Nr. 585/2012 (6) paliko galioti Tarybos reglamentu (EB) Nr. 954/2006 importuojamiems Rusijos ir Ukrainos kilmės besiūliams vamzdžiams ir vamzdeliams iš geležies arba plieno nustatytas priemones.

                     (5)

                     Gavusi „Interpipe“ pagal pagrindinio reglamento 11 straipsnio 3 dalį pateiktą prašymą Taryba Įgyvendinimo reglamentu (ES) Nr. 795/2012 (7) iš dalies pakeitė Įgyvendinimo reglamentu (ES) Nr. 585/2012 nustatytas galutines priemones, kiek jos yra susijusios su „Interpipe“ (toliau – paskutinė tarpinė peržiūra). Dėl to „Interpipe“ taikomas muitas pakeistas į 13,8 % dydžio muitą.

                     (6)

                     Atlikus priemonių galiojimo termino peržiūrą Komisija Įgyvendinimo reglamentu (ES) 2018/1469 (8) paliko galioti Įgyvendinimo reglamentu (ES) Nr. 585/2012 su paskutiniais pakeitimais, padarytais Įgyvendinimo reglamentu (ES) Nr. 795/2012 ir Tarybos įgyvendinimo reglamentu (ES) Nr. 1269/2012 (9), importuojamiems Rusijos ir Ukrainos kilmės besiūliams vamzdžiams ir vamzdeliams iš geležies arba plieno nustatytas priemones (toliau – priemonių galiojimo termino peržiūros tyrimas).

                     (7)

                     Šiuo metu Rusijos kilmės importui galioja 35,8–24,1 % antidempingo muitai, o Ukrainos kilmės importui – 25,7–12,3 % antidempingo muitai.

               1.2.   Prašymas atlikti dalinę tarpinę peržiūrą

                     (8)

                     2018 m. gegužės 7 d. pranešimu Europos Sąjungos oficialiajame leidinyje (10) Komisija paskelbė apie antidempingo priemonių, taikomų tam tikriems importuojamiems Ukrainos kilmės besiūliams vamzdžiams ir vamzdeliams iš geležies arba plieno, dalinės tarpinės peržiūros inicijavimą pagal pagrindinio reglamento 11 straipsnio 3 dalį (toliau – pranešimas apie inicijavimą).

                     (9)

                     Peržiūra, kurią atliekant nagrinėtas tik eksportuojančio gamintojo „Interpipe“ vykdomas dempingas, inicijuota gavus pagrįstą bendrovės pateiktą prašymą. Prašyme „Interpipe“ pateikė pakankamai įrodymų, kad pasikeitė aplinkybės, kuriomis remiantis buvo nustatytos galiojančios priemonės, ir kad šie pokyčiai yra ilgalaikiai.

               1.3.   Tyrimas

                     (10)

                     Atliekant dempingo dydžio tyrimą nagrinėtas 2017 m. balandžio 1 d. – 2018 m. kovo 31 d. laikotarpis (toliau – peržiūros tiriamasis laikotarpis).

                     (11)

                     Komisija apie dalinės tarpinės peržiūros inicijavimą oficialiai pranešė pareiškėjui, eksportuojančios šalies valdžios institucijoms ir Sąjungos pramonei. Suinteresuotosioms šalims buvo suteikta galimybė raštu pareikšti savo nuomonę ir pateikti prašymą išklausyti per pranešime apie inicijavimą nustatytą terminą.

                     (12)

                     Norėdama gauti tyrimui reikalingos informacijos Komisija nusiuntė klausimyną pareiškėjui, kuris klausimyno atsakymus pateikė iki nurodyto termino.

                     (13)

                     Komisija rinko ir tikrino visą informaciją, kuri, jos nuomone, buvo reikalinga dempingo dydžiui nustatyti. Pareiškėjo ir jo susijusių prekybos bendrovių „LLC Interpipe Ukraine“, „Interpipe Europe SA“ ir „Interpipe Central Trade GmbH“ patalpose buvo surengti tikrinamieji vizitai.

               2.   PERŽIŪRIMASIS PRODUKTAS IR PANAŠUS PRODUKTAS

         2.1.   Peržiūrimasis produktas

                     (14)

                     Peržiūrimasis produktas yra toks pats, kaip apibrėžtas 2018 m. spalio 1 d. Įgyvendinimo reglamente (ES) 2018/1469, kuriuo nustatytos šiuo metu galiojančios priemonės, t. y., be kita ko, Ukrainos kilmės apskrito skerspjūvio besiūliai vamzdžiai ir vamzdeliai iš geležies arba plieno, kurių išorinis skersmuo yra ne didesnis kaip 406,4 mm, o anglies ekvivalentas, remiantis Tarptautinio suvirinimo instituto (TSI) formule ir chemine analize (11), yra ne didesnis kaip 0,86, kurių KN kodai šiuo metu yra ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 ir ex 7304 59 93 (toliau – peržiūrimasis produktas).

               2.2.   Panašus produktas

                     (15)

                     Kaip nustatyta per pradinį tyrimą ir vėlesnes peržiūras, atlikus dabartinį tyrimą patvirtinta, kad Ukrainoje gaminamas ir į ES eksportuojamas produktas, Ukrainoje gaminamas ir vidaus rinkoje parduodamas produktas ir Sąjungos gamintojų gaminamas ir ES parduodamas produktas turi tas pačias pagrindines fizines bei technines savybes ir galutinio naudojimo paskirtį. Todėl šie produktai yra laikomi panašiais produktais, kaip apibrėžta pagrindinio reglamento 1 straipsnio 4 dalyje.

               3.   ILGALAIKIS PASIKEITUSIŲ APLINKYBIŲ POBŪDIS

                     (16)

                     Remiantis pagrindinio reglamento 11 straipsnio 3 dalimi buvo nagrinėjama, ar su dempingu susijusių aplinkybių pokytis gali būti laikomas ilgalaikiu.

                     (17)

                     Per pradinį antidempingo tyrimą 2006 m. ir paskutinį „Interpipe“ tarpinės peržiūros tyrimą 2012 m., kurio peržiūros tiriamasis laikotarpis buvo nuo 2010 m. spalio 1 d. iki 2011 m. rugsėjo 30 d., pagrindinę peržiūrimojo produkto gamybos žaliavą, t. y. apvalius plieno ruošinius, „Interpipe“ pirko iš nepriklausomų tiekėjų.

                     (18)

                     Prašyme atlikti dalinę tarpinę peržiūrą pareiškėjas tvirtino, kad dėl „LLC Metallurgical Plant Dneprosteel“ vertikalios integracijos 2013 m. bendrovė pati gamino pagrindinę žaliavą (plieno ruošinius), dėl to labai sumažėjo sąnaudos ir pasikeitė produkto portfelis. Pareiškėjas taip pat tvirtino, kad, palyginti su nagrinėjamojo produkto, gaminto ir eksportuoto paskutinės tarpinės peržiūros tyrimo peržiūros tiriamuoju laikotarpiu, rūšimis, t. y. „standartine“ plieno marke, šiuo metu į jo produkto portfelį įtraukti nauji ir sudėtingesni produktai (gausiai legiruoto, vamzdynų vamzdžių ir techninių vamzdžių plieno markės), kurie sudaro didelę viso eksporto į ES per dabartinį peržiūros tiriamąjį laikotarpį (2017 m. balandžio 1 d. – 2018 m. kovo 31 d.) dalį.

                     (19)

                     Per tyrimą patvirtinta, kad pagrindinę žaliavą gamino pats pareiškėjas ir kad dėl šio pasikeitimo gerokai pasikeitė sąnaudos ir produkto portfelis. Atlikus tyrimą patvirtinta, kad „Interpipe“ į ES eksportuotų produktų rūšys labai skyrėsi nuo paskutinės tarpinės peržiūros tyrimo peržiūros tiriamuoju laikotarpiu eksportuotų produktų rūšių. Tuo remiantis ir atsižvelgiant į tai, kad šie pasikeitimai yra struktūriniai, padaryta išvada, kad (17) konstatuojamojoje dalyje aprašyti pasikeitimai yra ilgalaikiai ir artimiausiu metu neturėtų keistis. Todėl manyta, kad reikėtų iš naujo įvertinti esamo dydžio galiojančių priemonių taikymą.

                     (20)

                     Į kitą pasikeitimą, kurį pareiškėjas nurodė jau inicijavus šią peržiūrą, t. y. „Interpipe“ ir „Vallourec Tubes“ bendrosios įmonės egzistavimą / įsteigimą, neatsižvelgta, nes jis įvyko jau inicijavus šią tarpinę peržiūrą.

               4.   DEMPINGAS

         4.1.1.   Bendrovės struktūra ir metodika dempingui apskaičiuoti

                     (21)

                     Peržiūros tiriamuoju laikotarpiu „Interpipe“ turėjo du visiškai jai priklausančius ir jo kontroliuojamus eksportuojančius gamintojus (gamybos subjektus) – „LLC Interpipe Niko Tube“ (toliau – „NIKO“) ir „OJSC Interpipe Nizhnedneprovsky Tube Rolling Plant“ (toliau – „NTRP“).

                     (22)

                     Per pradinį tyrimą dėl pareiškėjo apskaitos sistemos nebuvo įmanoma nustatyti atitinkamos gamybos bendrovės pardavimo apimties, dėl to bendras dempingo skirtumas buvo apskaičiuotas bendrai vertinant visus abiejų gamybos subjektų duomenis, susijusius su gamyba, pelningumu ir pardavimu ES.

                     (23)

                     Po paskutinės tarpinės peržiūros, kadangi dėl akivaizdžiai pasikeitusios grupės organizacinės struktūros buvo galima nustatyti atitinkamos gamybos bendrovės pardavimo ir gamybos apimtį, ir atsižvelgdama į pagrindinio reglamento 2 straipsnio 11 ir 12 dalis, Komisija gamybos bendrovių duomenų nebevertino bendrai, o taikė įprastą metodiką. Pagal įprastą metodiką apskaičiuotas vienas bendras dempingo skirtumas dviem eksportuojantiems gamintojams – pirmiausia apskaičiuotas kiekvieno atskiro eksportuojančio gamintojo dempingo dydis, tada abiem bendrovėms nustatyta bendra vidutinė svertinė dempingo norma.

                     (24)

                     Per dabartinį tyrimą taip pat buvo įmanoma nustatyti atitinkamos gamybos bendrovės pardavimo apimtį. Todėl remiantis pagrindinio reglamento 2 straipsnio 11 ir 12 dalimis ir Sąjungos institucijų nuoseklia praktika buvo taikoma ta pati metodika kaip ir per paskutinę tarpinę peržiūrą.

               4.1.2.   Normalioji vertė

                     (25)

                     Pagal pagrindinio reglamento 2 straipsnio 2 dalį Komisija pirmiausia nagrinėjo, ar bendra kiekvieno eksportuojančio gamintojo panašaus produkto pardavimo vidaus rinkoje nepriklausomiems pirkėjams apimtis buvo tipiška, palyginti su jo bendra pardavimo eksportui į ES apimtimi, t. y. ar bendra tokio pardavimo apimtis sudarė ne mažiau kaip 5 % bendros peržiūrimojo produkto pardavimo eksportui į ES apimties. Išnagrinėjus nustatyta, kad abiejų eksportuojančių gamintojų atveju pardavimas vidaus rinkoje buvo tipiškas.

                     (26)

                     Tuomet Komisija nagrinėjo, ar, remiantis pagrindinio reglamento 2 straipsnio 2 dalimi, „Interpipe“ vidaus rinkoje parduoto tam tikros rūšies produkto, kuris yra toks pat kaip tam tikros rūšies produktas, parduotas eksportui į Sąjungą, arba į jį panašus, pardavimo apimtis buvo tipiška. Tam tikros rūšies produkto pardavimas vidaus rinkoje yra tipiškas, jei tiriamuoju laikotarpiu visa tos rūšies produkto pardavimo vidaus rinkoje nepriklausomiems pirkėjams apimtis sudaro ne mažiau kaip 5 % visos tos pačios ar panašios rūšies produkto pardavimo eksportui į Sąjungą apimties. Komisija nustatė, kad tam tikros rūšies produkto, kuris yra toks pat kaip tam tikros rūšies produktas, parduotas eksportui į Sąjungą, arba į jį panašus, pardavimas vidaus rinkoje tiriamuoju laikotarpiu iš esmės buvo tipiškas, nes nustatyta, kad 60–80 % (12) eksportuojamų modelių vidaus rinkoje buvo parduodami tipiškais kiekiais.

                     (27)

                     Pagal pagrindinio reglamento 2 straipsnio 4 dalį toliau nagrinėta, ar galima laikyti, kad kiekvienos rūšies produktas, kurio buvo parduotas tipiškas kiekis, vidaus rinkoje buvo parduodamas įprastomis prekybos sąlygomis. Tai padaryta nustatant pelningo kiekvienos rūšies eksportui parduoto peržiūrimojo produkto pardavimo vidaus rinkoje nepriklausomiems pirkėjams per tiriamąjį laikotarpį dalį.

                     (28)

                     Tų rūšių produkto, kurio pardavimo vidaus rinkoje didesnėmis už vieneto sąnaudas kainomis apimtis buvo didesnė nei 80 %, o vidutinė svertinė tos rūšies produkto pardavimo kaina buvo ne mažesnė už vieneto gamybos sąnaudas, kiekvienos rūšies produkto normalioji vertė apskaičiuota kaip susijusios rūšies produkto viso pardavimo faktinių vidaus rinkos kainų vidutinė svertinė kaina, neatsižvelgiant į tai, ar pardavimas buvo pelningas.

                     (29)

                     Jeigu tam tikros rūšies produkto pelningo pardavimo apimtis sudarė ne daugiau kaip 80 % viso tos rūšies produkto pardavimo apimties arba jeigu tos rūšies produkto vidutinė svertinė kaina buvo mažesnė už vieneto gamybos sąnaudas, normalioji vertė nustatyta pagal faktinę vidaus rinkos kainą, kuri buvo apskaičiuota kaip tos rūšies produkto tik pelningo pardavimo vidaus rinkoje per peržiūros tiriamąjį laikotarpį vidutinė svertinė kaina.

                     (30)

                     Išanalizavus pardavimą vidaus rinkoje nustatyta, kad 35–55 % (13) viso tam tikros rūšies produkto, kuris buvo toks pat kaip tam tikros rūšies produktas, parduotas eksportui į Sąjungą, arba į jį panašus, pardavimo vidaus rinkoje buvo pelningas ir kad vidutinė svertinė pardavimo kaina buvo didesnė už gamybos sąnaudas. Todėl normalioji vertė buvo apskaičiuota kaip tik pelningo pardavimo svertinis vidurkis.

                     (31)

                     Netipiškų rūšių produkto (t. y. to, kurio pardavimas vidaus rinkoje sudarė mažiau kaip 5 % pardavimo eksportui į ES arba kurio vidaus rinkoje iš viso nebuvo parduota) normalioji vertė buvo apskaičiuota pagal kiekvienos rūšies produkto gamybos sąnaudas, pridėjus pardavimo, bendrąsias ir administracines išlaidas bei pelną. Jeigu produktas buvo parduodamas vidaus rinkoje, naudotas visų sandorių įprastomis prekybos sąlygomis vidaus rinkoje pelnas pagal atitinkamas produkto rūšis. Jeigu produktas nebuvo parduodamas vidaus rinkoje, naudotas vidutinis pelnas (14).

                     (32)

                     Po galutinio faktų atskleidimo „Interpipe Group“ nesutiko su kai kuriais elementais, kuriuos Komisija naudojo normaliajai vertei apskaičiuoti. Tvirtinimai buvo susiję su šiais elementais: i) PBA skaičiavimu; ii) įtariamu kitų veiklos sąnaudų neįtraukimu; iii) finansinių sąnaudų naudojimu; iv) dviguba apskaita koreguojant PBA išlaidas.

                     (33)

                     Peržiūrėjusi byloje surinktus elementus Komisija nusprendė priimti ii ir iv tvirtinimus ir atmesti i ir iii tvirtinimus. Dėl „Interpipe Group“ tvirtinimuose pateiktos konfidencialios verslo informacijos ir Komisijos atliktos tų argumentų analizės, šio reglamento priėmimo dieną Komisija „Interpipe Group“ pateikė papildomo faktų atskleidimo dokumentą, kuriame pateiktas išsamus pagrindimas.

                     (34)

                     Kadangi Komisija priėmė ii ir iv tvirtinimus, ji peržiūrėjo „Interpipe“ dempingo skirtumą. Bendrovei buvo pateiktas papildomo faktų atskleidimo dokumentas, kuriame aprašytas dempingo skirtumo poveikis, ir bendrovė buvo paraginta teikti pastabas. Be to, Komisija pranešė ES pramonei apie bendrovės dempingo skirtumo pasikeitimus.

                     (35)

                     Po papildomo faktų atskleidimo „Interpipe“ vėl pateikė tvirtinimus, kuriuos Komisija jau buvo atmetusi, ir nepateikė naujų elementų, dėl kurių Komisija galėtų pakeisti bendrovei atskleistas išvadas.

               4.1.3.   Eksporto kaina

                     (36)

                     Su peržiūrimojo produkto pardavimu eksportui į ES buvo susiję įvairūs „Interpipe Group“ subjektai, t. y. gamyklos, Ukrainoje veikianti koordinuojanti bendrovė („Interpipe Ukraine“ arba IPU), susijęs importuotojas Vokietijoje („Interpipe Central Trade GmbH“ arba IPCT) ir susijęs prekiautojas Šveicarijoje („Interpipe Europe SA“ arba IPE).

                     (37)

                     Eksporto kaina nustatyta pagal pagrindinio reglamento 2 straipsnio 8 dalį, išskyrus sandorius per IPCT – susijusią bendrovę importuotoją. Šiuo atveju pagal pagrindinio reglamento 2 straipsnio 9 dalį eksporto kaina buvo nustatyta remiantis kaina, kuria importuotas produktas buvo pirmą kartą perparduotas nepriklausomiems pirkėjams ES. Todėl kaina buvo koreguojama atsižvelgiant į visas išlaidas, kurios buvo patirtos nuo importo iki perpardavimo, ir į pagrįstą pelną. Šie koregavimai apskaičiuoti remiantis susijusio prekiautojo pardavimo, bendrosiomis ir administracinėmis išlaidomis ir nesusijusio importuotojo gautu sąlyginiu pelnu (2,5 % apyvartos).

               4.1.4.   Palyginimas

                     (38)

                     Dviejų eksportuojančių gamintojų normalioji vertė ir eksporto kaina buvo lyginamos remiantis gamintojo kaina EXW sąlygomis. Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į skirtumus, turinčius poveikio kainoms ir kainų palyginamumui. Tuo remiantis koreguojant atsižvelgta į vežimo, draudimo, tvarkymo, krovos ir papildomas išlaidas, importo rinkliavas, muitus, komisinius ir kredito mokesčius.

                     (39)

                     Peržiūros tiriamuoju laikotarpiu „Interpipe“ peržiūrimąjį produktą į ES eksportavo per du skirtingus pardavimo kanalus; t. y. per tą patį susijusį prekiautoją Šveicarijoje (IPE), kaip per paskutinę tarpinę peržiūrą, ir per susijusio importuotojo bendrovę ES (IPCT), kaip nustatyta 2014 m. Pastarojo platinimo kanalo per tarpinę peržiūrą nebuvo. Kadangi Komisijos analizė apima konfidencialią verslo informaciją, šio reglamento priėmimo dieną Komisija „Interpipe Group“ pateikė papildomo faktų atskleidimo dokumentą, kuriame pateiktas išsamus pagrindimas.

                     (40)

                     Todėl Komisija mano, kad koregavimas pagal pagrindinio reglamento 2 straipsnio 10 dalies i punktą buvo pagrįstas. Šis koregavimas buvo apskaičiuotas iš pardavimo pirmam nesusijusiam pirkėjui kainos atėmus susijusio prekiautojo pardavimo, bendrąsias ir administracines išlaidas, kurios nebuvo nurodytos kaip išmokos, ir nesusijusio prekiautojo gautą sąlyginį pelną (2,5 % apyvartos).

                     (41)

                     Po galutinio faktų atskleidimo „Interpipe Group“ nesutiko su Komisijos išvada IPE nelaikyti vieno ekonominės veiklos vykdytojo dalimi kartu su kitais subjektais – NIKO, NTRP ir IPU. Peržiūrėjusi byloje surinktus elementus Komisija nusprendė šį tvirtinimą atmesti. Kaip minėta (34) konstatuojamojoje dalyje, bendrovei buvo pateiktas papildomo faktų atskleidimo dokumentas, kuriame aprašytas dempingo skirtumo poveikis, ir bendrovė buvo paraginta teikti pastabas. Atsakydama į šį raginimą „Interpipe“ vėl pateikė tvirtinimus, kuriuos Komisija jau buvo atmetusi. Šiuo klausimu kitų pastabų negauta.

                     (42)

                     Dėl „Interpipe Group“ tvirtinime pateiktos konfidencialios verslo informacijos ir Komisijos atliktos tų argumentų analizės, šio reglamento priėmimo dieną Komisija „Interpipe Group“ pateikė papildomo faktų atskleidimo dokumentą, kuriame pateiktas išsamus pagrindimas.

               4.1.5.   Dempingo skirtumas

                     (43)

                     Pagal pagrindinio reglamento 2 straipsnio 11 ir 12 dalis kiekvieno iš abiejų eksportuojančių gamintojų vidutinė svertinė normalioji vertė atskirai lyginta su kiekvienos rūšies produkto vidutine svertine eksporto kaina remiantis gamintojo kaina EXW sąlygomis. Apskaičiavus vieną abiejų eksportuojančių gamintojų, kurie priklauso „Interpipe“, vidutinę svertinę dempingo normą, „Interpipe“ nustatytas vienas bendras dempingo skirtumas.

                     (44)

                     Tuo remiantis procentais išreikštas CIF kainos Sąjungos pasienyje prieš sumokant muitą dempingo skirtumas yra 8,1 %.

                     (45)

                     Po papildomo faktų atskleidimo ESTA teigė, kad sumažinus „Interpipe“ nustatytą dempingo skirtumą ES besiūlių plieno vamzdžių pramonei būtų padaryta papildoma žala. Komisija pažymi, kad pagal pagrindinio reglamento 9 straipsnio 4 dalį antidempingo muito suma negali viršyti dempingo skirtumo, o šiuo atveju nustatytas 8,1 % dempingo skirtumas.

                     (46)

                     Pagal pagrindinio reglamento 15 straipsnio 1 dalį įsteigtas komitetas nuomonės nepateikė,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 585/2012 1 straipsnio 2 dalies lentelėje esantis įrašas „LLC Interpipe Niko Tube“ ir „OJSC Interpipe Nizhnedneprovsky Tube Rolling Plant (Interpipe NTRP)“ pakeičiamas taip:

                           „„LLC Interpipe Niko Tube“ ir „OJSC Interpipe Nizhnedneprovsky
                           Tube Rolling Plant (Interpipe NTRP)“

                           8,1 %

                           A743“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugpjūčio 1 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  2006 m. birželio 27 d. Tarybos reglamentas (EB) Nr. 954/2006, nustatantis galutinį antidempingo muitą Kroatijos, Rumunijos, Rusijos ir Ukrainos tam tikrų besiūlių vamzdžių ir vamzdelių iš geležies arba plieno importui, panaikinantis Tarybos reglamentus (EB) Nr. 2320/97 ir (EB) Nr. 348/2000, baigiantis antidempingo muitų, taikomų inter alia Rusijos ir Rumunijos tam tikrų besiūlių vamzdžių ir vamzdelių iš geležies arba nelegiruoto plieno importui, tarpinę ir priemonių galiojimo termino peržiūras ir baigiantis antidempingo muitų, taikomų inter alia Rusijos, Rumunijos, Kroatijos ir Ukrainos tam tikrų besiūlių vamzdžių ir vamzdelių iš geležies arba nelegiruoto plieno importui, tarpines peržiūras (OL L 175, 2006 6 29, p. 4).

            (3)  2009 m. kovo 10 d. sprendimas byloje T-249/06 Interpipe Niko Tube ir Interpipe NTRP prieš Tarybą, EU:T:2009:62.

            (4)  2012 m. vasario 16 d. sprendimas jungtinėse bylose C-191/09 P ir C-200/09 P Taryba ir Komisija prieš Interpipe Niko Tube ir Interpipe NTRP, EU:C:2012:78.

            (5)  2012 m. birželio 21 d. Tarybos įgyvendinimo reglamentas (ES) Nr. 540/2012, kuriuo iš dalies keičiamas Reglamentas (EB) Nr. 954/2006, nustatantis galutinį antidempingo muitą Kroatijos, Rumunijos, Rusijos ir Ukrainos tam tikrų besiūlių vamzdžių ir vamzdelių iš geležies arba plieno importui (OL L 165, 2012 6 26, p. 1).

            (6)  2012 m. birželio 26 d. Tarybos įgyvendinimo reglamentas (ES) Nr. 585/2012, kuriuo, atlikus priemonių galiojimo termino peržiūrą pagal Reglamento (EB) Nr. 1225/2009 11 straipsnio 2 dalį, nustatomas galutinis antidempingo muitas tam tikriems importuojamiems Rusijos ir Ukrainos kilmės besiūliams vamzdžiams ir vamzdeliams iš geležies arba plieno, ir baigiamas priemonių, taikomų tam tikriems importuojamiems Kroatijos kilmės besiūliams vamzdžiams ir vamzdeliams iš geležies arba plieno, galiojimo termino peržiūros tyrimas (OL L 174, 2012 7 4, p. 5).

            (7)  2012 m. rugpjūčio 28 d. Tarybos įgyvendinimo reglamentas (ES) Nr. 795/2012, kuriuo, atlikus dalinę tarpinę peržiūrą pagal Reglamento (EB) Nr. 1225/2009 11 straipsnio 3 dalį, iš dalies keičiamas Įgyvendinimo reglamentas (ES) Nr. 585/2012, kuriuo nustatomas galutinis antidempingo muitas tam tikriems importuojamiems Rusijos ir Ukrainos kilmės besiūliams vamzdžiams ir vamzdeliams iš geležies arba plieno (OL L 238, 2012 9 4, p. 1).

            (8)  2018 m. spalio 1 d. Komisijos įgyvendinimo reglamentas (ES) 2018/1469, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, tam tikriems importuojamiems Rusijos ir Ukrainos kilmės besiūliams vamzdžiams ir vamzdeliams iš geležies arba plieno nustatomas galutinis antidempingo muitas (OL L 246, 2018 10 2, p. 20).

            (9)  2012 m. gruodžio 21 d. Tarybos įgyvendinimo reglamentas (ES) Nr. 1269/2012, kuriuo, atlikus dalinę tarpinę peržiūrą pagal Reglamento (EB) Nr. 1225/2009 11 straipsnio 3 dalį, iš dalies keičiamas Įgyvendinimo reglamentas (ES) Nr. 585/2012, kuriuo nustatomas galutinis antidempingo muitas tam tikriems importuojamiems, inter alia, Rusijos kilmės besiūliams vamzdžiams iš geležies arba plieno (OL L 357, 2012 12 28, p. 1).

            (10)  OL C 159, 2018 5 7, p. 18.

            (11)  Anglies ekvivalentas nustatomas pagal Tarptautinio suvirinimo instituto (TSI) paskelbtą Techninę ataskaitą, 1967 m., IIW doc. IX-555-67.

            (12)  Tikslus skaičius nenurodomas, nes tai konkrečios bendrovės duomenys.

            (13)  Tikslus skaičius nenurodomas, nes tai konkrečios bendrovės duomenys.

            (14)  Metodika pakeista dėl to, kad atlikus pradinį tyrimą PPO darbo grupė pateikė ir PPO Ginčų sprendimo taryba patvirtino ataskaitą byloje „Europos Bendrijos – ūkyje auginamai lašišai iš Norvegijos taikoma antidempingo priemonė“, kurioje nustatyta, kad negalima nepaisyti faktinio pelno dydžio, nustatyto pagal įprastomis prekybos atitinkamų rūšių produktais, kurių normalioji vertė turi būti apskaičiuota, sąlygomis atliktus sandorius. Žr. 2008 m. sausio 15 d. Ginčų sprendimo tarybos priimtos 2007 m. lapkričio 16 d. WT/DS337/R ataskaitos 7.289–7.319 dalis.


title: 2019 m. liepos 23 d. Komisijos įgyvendinimo reglamentas (ES) 2019/1321, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Contea di Sclafani“ (SKVN) specifikacijos pakeitimas

text:
6.8.2019

                  LT

                  Europos Sąjungos oficialusis leidinys

                  L 206/9

         KOMISIJOS ĮGYVENDINIMO REGLAMENTAS (ES) 2019/1321
         2019 m. liepos 23 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Contea di Sclafani“ (SKVN) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     Komisija išnagrinėjo Italijos pagal Reglamento (ES) Nr. 1308/2013 105 straipsnį pateiktą saugomos kilmės vietos nuorodos „Contea di Sclafani“ specifikacijos pakeitimo paraišką. Pakeitimai yra susiję su pavadinimo „Contea di Sclafani“ pakeitimu į „Contea di Sclafani“/„Valledolmo – Contea di Sclafani“;

                     (2)

                     Komisija paskelbė specifikacijos pakeitimo paraišką Europos Sąjungos oficialiajame leidinyje, kaip reikalaujama Reglamento (ES) Nr. 1308/2013 (2) 97 straipsnio 3 dalyje;

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (4)

                     todėl specifikacijos pakeitimo paraiška turėtų būti patvirtinta pagal Reglamento (ES) Nr. 1308/2013 99 straipsnį;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Contea di Sclafani“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 23 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 347, 2013 12 20, p. 671.

            (2)  OL C 76, 2019 3 1, p. 3.


title: 2019 m. liepos 26 d. Komisijos įgyvendinimo reglamentas (ES) 2019/1322, kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „El Vicario“ (SKVN)

text:
6.8.2019

                  LT

                  Europos Sąjungos oficialusis leidinys

                  L 206/11

         KOMISIJOS ĮGYVENDINIMO REGLAMENTAS (ES) 2019/1322
         2019 m. liepos 26 d.
         kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „El Vicario“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     remdamasi Reglamento (ES) Nr. 1308/2013 97 straipsnio 2 ir 3 dalimis, Komisija išnagrinėjo Ispanijos paraišką įregistruoti pavadinimą „El Vicario“ ir ją paskelbė Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (3)

                     remiantis Reglamento (ES) Nr. 1308/2013 99 straipsniu, pavadinimas „El Vicario“ turėtų būti saugomas ir įtrauktas į to reglamento 104 straipsnyje nurodytą registrą;

                     (4)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pavadinimui „El Vicario“ (SKVN) suteikiama apsauga.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 26 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 347, 2013 12 20, p. 671.

            (2)  OL C 106, 2019 3 20, p. 12.


title: 2019 m. rugpjūčio 2 d. Komisijos įgyvendinimo reglamentas (ES) 2019/1323 dėl išskirtinių Italijos kiaušinių ir vištienos sektorių rinkos rėmimo priemonių

text:
6.8.2019

                  LT

                  Europos Sąjungos oficialusis leidinys

                  L 206/12

         KOMISIJOS ĮGYVENDINIMO REGLAMENTAS (ES) 2019/1323
         2019 m. rugpjūčio 2 d.
         dėl išskirtinių Italijos kiaušinių ir vištienos sektorių rinkos rėmimo priemonių
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 220 straipsnio 1 dalies a punktą,
         kadangi:

                     (1)

                     nuo 2017 m. spalio 1 d. iki 2018 m. birželio 30 d. Italija patvirtino 45 labai patogeniško H5 potipio paukščių gripo protrūkių atvejus ir apie juos pranešė. Šio potipio gripu užsikrėtė antys, kalakutai, perlinės vištos ir rūšies Gallus domesticus rūšies vištos;

                     (2)

                     Italija nedelsdama veiksmingai ėmėsi visų būtinų gyvūnų sveikatos apsaugos ir veterinarijos priemonių, reikalaujamų pagal Tarybos direktyvą 2005/94/EB (2);

                     (3)

                     Italija visų pirma ėmėsi kontrolės, stebėsenos bei prevencijos priemonių ir nustatė apsaugos ir priežiūros zonas (reglamentuojamas zonas) pagal Komisijos įgyvendinimo sprendimus (ES) 2017/1845 (3), (ES) 2017/1930 (4), (ES) 2017/1969 (5), (ES) 2017/2000 (6), (ES) 2017/2175 (7), (ES) 2017/2289 (8), (ES) 2017/2412 (9), (ES) 2018/342 (10), (ES) 2018/418 (11) ir (ES) 2018/510 (12);

                     (4)

                     Italija informavo Komisiją, kad ligos plitimui sustabdyti ir ligai išnaikinti taikytos būtinos sveikatos apsaugos ir veterinarijos priemonės turėjo įtakos daugeliui veiklos vykdytojų ir kad tie veiklos vykdytojai prarado pajamų, o jų nuostoliai neatitinka Sąjungos finansinės paramos skyrimo reikalavimų pagal Europos Parlamento ir Tarybos reglamentą (ES) Nr. 652/2014 (13);

                     (5)

                     2019 m. sausio 28 d. Komisija gavo oficialų Italijos prašymą iš dalies finansuoti tam tikras išskirtines priemones pagal Reglamento (ES) Nr. 1308/2013 220 straipsnio 3 dalį dėl laikotarpiu nuo 2017 m. spalio 1 d. iki 2018 m. birželio 30 d. patvirtintų protrūkių. 2019 m. vasario 19 d., 2019 m. vasario 28 d., 2019 m. balandžio 1 d., 2019 m. gegužės 30 d. ir 2019 m. birželio 12 d. Italijos valdžios institucijos savo prašymą patikslino ir pagrindė dokumentais;

                     (6)

                     pritaikius 3 konstatuojamoje dalyje nurodytas gyvūnų sveikatos ir veterinarijos priemones, visų rūšių naminių paukščių ūkiuose, esančiuose reglamentuojamose zonose, nustatytose po labai patogeniško H5 potipio paukščių gripo protrūkių, buvo pratęsti veiklos sustabdymo laikotarpiai, uždraustas naminių paukščių perkėlimas, o vežimai apriboti. Tai buvo taikoma šioms rūšims: antims, kalakutams, perlinėms vištoms ir Gallus domesticus rūšies vištoms. Dėl to šiuose ūkiuose buvo prarasta perinti skirtų kiaušinių, vartoti skirtų kiaušinių, gyvų paukščių ir paukštienos produkcijos. Todėl tikslinga kompensuoti nuostolius, atsiradusius dėl sunaikintų ir perdirbtų kiaušinių, taip pat dėl neišaugintų paukščių, ilgiau trunkančio jų auginimo ar sunaikintų paukščių;

                     (7)

                     pagal Reglamento (ES) Nr. 1308/2013 220 straipsnio 5 dalį dalinis Sąjungos finansavimas turi atitikti 50 % Italijos išlaidų, patirtų taikant išskirtines rinkos rėmimo priemones. Išnagrinėjusi Italijos pateiktą prašymą, susijusį su laikotarpiu nuo 2017 m. spalio 1 d. iki 2018 m. birželio 30 d. patvirtintais protrūkiais, Komisija turėtų nustatyti su kiekviena išskirtine rinkos rėmimo priemone susijusius finansavimo reikalavimus atitinkančius didžiausius kiekius;

                     (8)

                     siekiant išvengti bet kokios kompensacijos permokos rizikos, turėtų būti nustatyta techniniais ir ekonominiais tyrimais arba apskaitos dokumentais pagrįsta dalinio finansavimo už kiekvieną gyvūną bei produktą, atsižvelgiant į jų kategorijas, atitinkamo dydžio fiksuotoji suma;

                     (9)

                     siekiant išvengti dvigubo finansavimo, patirti nuostoliai neturėtų būti jau kompensuoti valstybės pagalbos arba draudimo lėšomis, o dalinis Sąjungos finansavimas pagal šį reglamentą turėtų būti skiriamas tik už reikalavimus atitinkančius gyvūnus ir produktus, už kuriuos nebuvo gauta jokia Reglamente (ES) Nr. 652/2014 numatyta finansinė Sąjungos parama;

                     (10)

                     šiame reglamente numatytų išskirtinių rinkos rėmimo priemonių mastas ir trukmė neturėtų viršyti to, kas tikrai būtina rinkai paremti. Išskirtinės rinkos rėmimo priemonės visų pirma turėtų būti taikomos tik ūkiuose, esančiuose reglamentuojamose zonose, gaminamiems kiaušiniams ir paukštienai tiek laiko, kiek atitinkamose reglamentuojamose zonose taikomos Sąjungos ir Italijos teisės aktais nustatytos gyvūnų sveikatos apsaugos ir veterinarijos priemonės, susijusios su 45 labai patogeniško paukščių gripo protrūkiais, patvirtintais nuo 2017 m. spalio 1 d. iki 2018 m. birželio 30 d.;

                     (11)

                     siekiant užtikrinti lankstumą, kai kompensavimo reikalavimus atitinkančių kiaušinių arba paukščių skaičius skiriasi nuo šiame reglamente nustatytų didžiausių apytikriais skaičiavimais pagrįstų skaičių, kompensavimas gali būti koreguojamas laikantis tam tikrų ribų, jei neviršijama didžiausia Sąjungos iš dalies finansuojamų išlaidų suma;

                     (12)

                     siekiant užtikrinti su šiomis išskirtinėmis rinkos rėmimo priemonėmis susijusį patikimą biudžeto valdymą, iš dalies finansuoti Sąjungos lėšomis turėtų būti tinkamos tik išmokos, kurias Italija išmokės paramos gavėjams ne vėliau kaip 2020 m. rugsėjo 30 d. Komisijos deleguotojo reglamento (ES) Nr. 907/2014 (14) 5 straipsnio 2 dalis neturėtų būti taikoma;

                     (13)

                     siekdama užtikrinti, kad mokėjimai atitiktų reikalavimus ir būtų teisingi, Italija turėtų atlikti ex ante patikras;

                     (14)

                     kad Sąjunga galėtų atlikti finansų kontrolę, Italija turėtų pateikti Komisijai mokėjimų patvirtinimą;

                     (15)

                     siekiant užtikrinti, kad Italija nedelsdama įgyvendintų šiame reglamente nustatytas priemones, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

                     (16)

                     šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Sąjunga teikia dalinį finansavimą, atitinkantį 50 % išlaidų, kurias Italija patyrė remdama perinti skirtų kiaušinių, vartoti skirtų kiaušinių ir paukštienos rinką, smarkiai nukentėjusią nuo 45 labai patogeniško H5 potipio paukščių gripo protrūkių, kuriuos Italija nustatė ir apie kuriuos pranešė laikotarpiu nuo 2017 m. spalio 1 d. iki 2018 m. birželio 30 d.

            2 straipsnis
            Italijos išlaidos yra tinkamos iš dalies finansuoti Sąjungos lėšomis tik:

                        a)

                        tiek laiko, kiek taikomos priede išvardytais Sąjungos ir Italijos teisės aktais nustatytos gyvūnų sveikatos apsaugos ir veterinarijos priemonės, susijusios su 1 straipsnyje nurodytu laikotarpiu, ir

                        b)

                        tiems naminių paukščių ūkiams, kuriems taikytos gyvūnų sveikatos apsaugos ir veterinarijos priemonės ir kurie yra zonose, nurodytose priede išvardytuose Sąjungos ir Italijos teisės aktuose (reglamentuojamose zonose), ir

                        c)

                        jei Italija paramą gavėjams išmoka ne vėliau kaip 2020 m. rugsėjo 30 d. Deleguotojo reglamento (ES) Nr. 907/2014 5 straipsnio 2 dalis netaikoma, ir

                        d)

                        jei už gyvūną ar produktą a punkte nurodytu laikotarpiu nebuvo skirta kompensacija, mokama valstybės pagalbos arba draudimo lėšomis, ir už jį nebuvo gauta jokia Reglamente (ES) Nr. 652/2014 numatyta finansinė Sąjungos parama.

            3 straipsnis

               1.   Didžiausia dalinio Sąjungos finansavimo suma – 32 147 498 EUR, paskirstoma taip:

                           a)

                           paukštienos gamybos reglamentuojamose zonose nuostoliams padengti taikomos šios fiksuotosios sumos:

                                       i)

                                       0,1050 EUR už kiekvieną sunaikintą perinti skirtą kiaušinį, kurio KN kodas 0407 11 00, ne daugiau kaip už 406 355 kiaušinius;

                                       ii)

                                       0,07 EUR už kiekvieną perdirbtą į kiaušinių produktus perinti skirtą kiaušinį, kurio KN kodas 0407 11 00, ne daugiau kaip už 18 211 121 kiaušinį;

                                       iii)

                                       0,0167 EUR už kiekvieną perdirbtą į kiaušinių produktus kiaušinį, kurio KN kodas 0407 11 00, ne daugiau kaip už 28 730 220 kiaušinių;

                                       iv)

                                       0,064 EUR per savaitę už kiekvieną mėsinį viščiuką, kurio KN kodas 0105 94 00, ne daugiau kaip už 50 390 617 paukščių;

                                       v)

                                       0,13 EUR per savaitę už kiekvieną narvuose laikomą vištą dedeklę, kurios KN kodas 0105 94 00, ne daugiau kaip už 391 246 paukščius;

                                       vi)

                                       0,17 EUR per savaitę už kiekvieną ant kraiko laikomą vištą dedeklę, kurios KN kodas 0105 94 00, ne daugiau kaip už 1 933 867 paukščius;

                                       vii)

                                       0,045 EUR per savaitę už kiekvieną narvuose laikomą vištaitę, kurios KN kodas 0105 94 00, ne daugiau kaip už 185 900 paukščių;

                                       viii)

                                       0,055 EUR per savaitę už kiekvieną ant kraiko laikomą vištaitę, kurios KN kodas 0105 94 00, ne daugiau kaip už 265 136 paukščių;

                                       ix)

                                       0,194 EUR per savaitę už kiekvieną mėsinę antį, kurios KN kodas 0105 99 10, ne daugiau kaip už 140 000 paukščių;

                                       x)

                                       0,13 EUR per savaitę už kiekvieną mėsinio kalakuto patelę, kurios KN kodas 0105 99 30, ne daugiau kaip už 3 263 749 paukščius;

                                       xi)

                                       0,215 EUR per savaitę už kiekvieną mėsinio kalakuto patiną, kurios KN kodas 0105 99 30, ne daugiau kaip už 6 140 730 paukščius;

                                       xii)

                                       0,1475 EUR per savaitę už kiekvieną perlinę vištą, kurios KN kodas 0105 99 50, ne daugiau kaip už 392 869 paukščius;

                           b)

                           nuostoliams, susijusiems su auginimo laikotarpio pakeitimu dėl draudimo perkelti reglamentuojamose zonose, padengti už vieną paukštį taikomos šios fiksuotosios sumos:

                                       i)

                                       0,115 EUR per savaitę už standartinę vištaitę, kurios KN kodas 0105 94 00, ne daugiau kaip už 323 784 paukščių;

                                       ii)

                                       0,12 EUR per savaitę už kiekvieną standartinį mėsinį viščiuką, kurios KN kodas 0105 94 00, ne daugiau kaip už 5 600 paukščių;

                                       iii)

                                       3,06 EUR už kiekvieną per didelį kaplūną, kurio KN kodas 0105 94 00, ne daugiau kaip už 2 000 paukščių;

                                       iv)

                                       1,0534 EUR už kiekvieną kalakutą, kurio KN kodas 0105 99 30, ne daugiau kaip už 11 021 paukštį;

                                       v)

                                       0,5627 EUR per savaitę už kiekvieną per didelį jauną kalakutą, kurio KN kodas 0105 99 30, ne daugiau kaip už 12 662 paukščius;

                           c)

                           už kiekvieną reglamentuojamose zonose sunaikintą naminį paukštį taikomos šios fiksuotosios sumos:

                                       i)

                                       0,19 EUR už kiekvieną viščiuką, kurio KN kodas 0105 11 19, ne daugiau kaip už 40 908 paukščius;

                                       ii)

                                       0,2015 EUR už kiekvieną kaimo viščiuką, kurio KN kodas 0105 11 19, ne daugiau kaip už 1 455 308 paukščius;

                                       iii)

                                       0,565 EUR už kiekvieną kalakuto patelę, kurios KN kodas 0105 12 00, ne daugiau kaip už 847 257 paukščius;

                                       iv)

                                       1,03 EUR už kiekvieną kalakuto patiną, kurio KN kodas 0105 12 00, ne daugiau kaip už 586 923 paukščius;

                           d)

                           augintojų reglamentuojamose zonose gamybos nuostoliams padengti už kiekvieną paukštį taikomos šios fiksuotosios sumos:

                                       i)

                                       0,135 EUR per savaitę už kiekvieną mėsinį viščiuką, kurio KN kodas 0105 94 00, ne daugiau kaip už 1 621 820 paukščių;

                                       ii)

                                       1,185 EUR per savaitę už kiekvieną kalakutą, kurio KN kodas 0105 99 30, ne daugiau kaip už 128 689 paukščius.

               2.   Jeigu kompensavimo reikalavimus atitinkančių kiaušinių arba paukščių skaičius yra didesnis už 1 dalyje nustatytą didžiausią kiekvienos rūšies kiaušinių arba paukščių skaičių, su kiekviena kiaušinių arba paukščių rūšimi susijusios išlaidos, atitinkančios dalinio Sąjungos finansavimo reikalavimus, gali būti koreguojamos ir viršyti sumas, susidariusias taikant didžiausią kiekvienos rūšies kiaušinių arba paukščių skaičių, su sąlyga, kad bendra koreguojama suma nesiektų 10 % didžiausio išlaidų, iš dalies finansuojamų Sąjungos lėšomis, dydžio, nurodyto 1 dalyje.

            4 straipsnis
            Italija atlieka administracines ir fizines patikras pagal Europos Parlamento ir Tarybos reglamento (ES) Nr. 1306/2013 (15) 58 ir 59 straipsnius.
            Italija visų pirma patikrina:

                        a)

                        ar paramos paraiškos teikėjas atitinka reikalavimus;

                        b)

                        kiekvieno reikalavimus atitinkančio paraiškos teikėjo: faktinių gamybos nuostolių atitiktį reikalavimams, kiekį ir vertę;

                        c)

                        ar kuris nors reikalavimus atitinkantis paraiškos teikėjas nebuvo gavęs finansavimo iš kokių nors kitų šaltinių šio reglamento 2 straipsnyje nurodytiems nuostoliams kompensuoti.

                  Atlikus administracines reikalavimus atitinkančių paraiškų teikėjų patikras, parama jiems gali būti išmokama nelaukiant kitų patikrų rezultatų (ypač paraiškų teikėjų, kurie atrinkti tikrinti vietoje).
            Jei paraiškos teikėjo atitiktis reikalavimams nepatvirtinama, parama susigrąžinama ir taikomos sankcijos.

            5 straipsnis
            Italija pateikia Komisijai mokėjimų patvirtinimą.

            6 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugpjūčio 2 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 671.

            (2)  2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (OL L 10, 2006 1 14, p. 16).

            (3)  2017 m. spalio 11 d. Komisijos įgyvendinimo sprendimas (ES) 2017/1845, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 262, 2017 10 12, p. 7).

            (4)  2017 m. spalio 20 d. Komisijos įgyvendinimo sprendimas (ES) 2017/1930, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 272, 2017 10 21, p. 18).

            (5)  2017 m. spalio 27 d. Komisijos įgyvendinimo sprendimas (ES) 2017/1969, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 279, 2017 10 28, p. 56).

            (6)  2017 m. lapkričio 6 d. Komisijos įgyvendinimo sprendimas (ES) 2017/2000, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 289, 2017 11 8, p. 9).

            (7)  2017 m. lapkričio 21 d. Komisijos įgyvendinimo sprendimas (ES) 2017/2175, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 306, 2017 11 22, p. 31).

            (8)  2017 m. gruodžio 11 d. Komisijos įgyvendinimo sprendimas (ES) 2017/2289, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 328, 2017 12 12, p. 126).

            (9)  2017 m. gruodžio 20 d. Komisijos įgyvendinimo sprendimas (ES) 2017/2412, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 342, 2017 12 21, p. 29).

            (10)  2018 m. kovo 7 d. Komisijos įgyvendinimo sprendimas (ES) 2018/342, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 65, 2018 3 8, p. 43).

            (11)  2018 m. kovo 16 d. Komisijos įgyvendinimo sprendimas (ES) 2018/418, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 75, 2018 3 19, p. 27).

            (12)  2018 m. kovo 26 d. Komisijos įgyvendinimo sprendimas (ES) 2018/510, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 83, 2018 3 27, p. 16).

            (13)  2014 m. gegužės 15 d. Europos Parlamento ir Tarybos reglamento (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (OL L 189, 2014 6 27, p. 1).

            (14)  2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).

            (15)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).

            PRIEDAS

               2 straipsnyje nurodytos reglamentuojamos zonos ir laikotarpiai

            Italijos dalys ir laikotarpiai, nustatyti remiantis Direktyva 2005/94/EB ir apibrėžti:

                        —

                        2017 m. spalio 11 d. Komisijos įgyvendinimo sprendimu (ES) 2017/1845, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 262, 2017 10 12, p. 7);

                        —

                        2017 m. spalio 20 d. Komisijos įgyvendinimo sprendimu (ES) 2017/1930, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 272, 2017 10 21, p. 18);

                        —

                        2017 m. spalio 27 d. Komisijos įgyvendinimo sprendimu (ES) 2017/1969, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 279, 2017 10 28, p. 56);

                        —

                        2017 m. lapkričio 6 d. Komisijos įgyvendinimo sprendimu (ES) 2017/2000, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 289, 2017 11 8, p. 9);

                        —

                        2017 m. lapkričio 21 d. Komisijos įgyvendinimo sprendimu (ES) 2017/2175, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 306, 2017 11 22, p. 31);

                        —

                        2017 m. gruodžio 11 d. Komisijos įgyvendinimo sprendimu (ES) 2017/2289, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 328, 2017 12 12, p. 126);

                        —

                        2017 m. gruodžio 20 d. Komisijos įgyvendinimo sprendimu (ES) 2017/2412, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 342, 2017 12 21, p. 29);

                        —

                        2018 m. kovo 7 d. Komisijos įgyvendinimo sprendimu (ES) 2018/342, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 65, 2018 3 8, p. 43);

                        —

                        2018 m. kovo 16 d. Komisijos įgyvendinimo sprendimu (ES) 2018/418, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 75, 2018 3 19, p. 27);

                        —

                        2018 m. kovo 26 d. Komisijos įgyvendinimo sprendimu (ES) 2018/510, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 83, 2018 3 27, p. 16);

                        —

                        Sveikatos ministerijos nutarimais, kuriais paskelbiama apie laikotarpiu nuo 2017 m. spalio 1 d. iki 2018 m. birželio 30 d. patvirtintus labai patogeniško paukščių gripo protrūkius.


title: 2019 m. rugpjūčio 5 d. Komisijos įgyvendinimo reglamentas (ES) 2019/1324 dėl leidimo endo-1,4-beta-ksilanazės, gautos iš Bacillus subtilis LMG S-27588, preparatą naudoti kaip mėsinių viščiukų ar dedeklinių vištaičių, mėsinių ar veislinių kalakutų, antraeilių rūšių mėsinių ar veislinių naminių paukščių, nujunkytų paršelių, penimų kiaulių ir antraeilių rūšių kiaulių pašarų priedą (leidimo turėtojas – bendrovė „Puratos“) (Tekstas svarbus EEE.)

text:
6.8.2019

                  LT

                  Europos Sąjungos oficialusis leidinys

                  L 206/18

         KOMISIJOS ĮGYVENDINIMO REGLAMENTAS (ES) 2019/1324
         2019 m. rugpjūčio 5 d.
         dėl leidimo endo-1,4-beta-ksilanazės, gautos iš Bacillus subtilis LMG S-27588, preparatą naudoti kaip mėsinių viščiukų ar dedeklinių vištaičių, mėsinių ar veislinių kalakutų, antraeilių rūšių mėsinių ar veislinių naminių paukščių, nujunkytų paršelių, penimų kiaulių ir antraeilių rūšių kiaulių pašarų priedą (leidimo turėtojas – bendrovė „Puratos“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų (1), skirtų naudoti gyvūnų mityboje, ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateikti prašymai suteikti leidimą naudoti endo-1,4-beta-ksilanazės, gautos iš Bacillus subtilis (LMG S-27588), preparatą. Kartu su prašymais buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį;

                     (3)

                     prašymai pateikti dėl leidimo endo-1,4-beta-ksilanazės, gautos iš Bacillus subtilisLMG S-27588, preparatą naudoti kaip mėsinių viščiukų ar dedeklinių vištaičių, mėsinių ar veislinių kalakutų, antraeilių rūšių mėsinių ar veislinių naminių paukščių, nujunkytų paršelių, penimų kiaulių ir antraeilių rūšių kiaulių pašarų priedą, priskirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2017 m. liepos 6 d. (2) ir 2019 m. sausio 23 d. nuomonėse (3) padarė išvadą, kad siūlomomis naudojimo sąlygomis endo-1,4-beta-ksilanazės, gautos iš Bacillus subtilis LMG S-27588, preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad priedas yra laikomas kvėpavimo takus galinčia jautrinti medžiaga ir kad negalima daryti išvados dėl priedo jautrinančio ar dirginančio poveikio odai ar akims. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, o ypač priedo naudotojų, sveikatai. Tarnyba taip pat padarė išvadą, kad naudojant priedą matomas mėsinių viščiukų, mėsinių ar veislinių kalakutų, nujunkytų paršelių ir penimų kiaulių zootechninių rodiklių pagerėjimas. Tarnyba mano, kad šios išvados gali būti ekstrapoliuojamos dedeklinėms vištaitėms, antraeilių rūšių auginamiems naminiams paukščiams ir antraeilių rūšių nujunkytiems paršeliams ir penimoms kiaulėms. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     endo-1,4-beta-ksilanazės, gautos iš Bacillus subtilis (LMG S-27588), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą, kaip nustatyta priede.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugpjūčio 5 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2017;15(7):4941.

            (3)  EFSA Journal 2019;17(2):5609; EFSA Journal 2019;17(2):5610.

            PRIEDAS

                        Priedo identifikacinis numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai.

                        4a30

                        „Puratos“

                        Endo-1,4-beta-ksilanazė
                        EC 3.2.1.8

                           Priedo sudėtis:

                        endo-1,4-beta-ksilanazės, gautos iš Bacillus subtilis LMG S-27588, kurios mažiausias aktyvumas 500 ADXU (1)/g, preparatas.
                        Kieto pavidalo ir skysto pavidalo.

                           Veikliosios medžiagos apibūdinimas:

                        endo-1,4-beta-ksilanazė, gauta iš Bacillus subtilis LMG S-27588

                           Analizės metodas
                            (2)

                        Kiekybinis endo-1,4-beta-ksilanazės aktyvumo nustatymas pašaro priede:

                                    —

                                    kolorimetrinis metodas, matuojant redukuojančiuosius cukrus, endo-1,4-beta-ksilanazės atpalaiduotus iš beržų ksilano substrato, naudojant 3,5-dinitrosalicilo rūgštį (DNS).

                              Kiekybinis endo-1,4-beta-ksilanazės aktyvumo nustatymas premiksuose ir pašaruose:

                                    —

                                    kolorimetrinis metodas matuojant vandenyje tirpius dažus, endo-1,4-beta-ksilanazės atpalaiduotus iš azurino, skersiniu ryšiu susieto su arabinoksilano substratais.

                        Mėsiniai viščiukai ar dedeklinės vištaitės
                        Mėsiniai ar veislei auginami kalakutai
                        Antraeilių rūšių mėsiniai, dedekliniai arba veisliniai naminiai paukščiai

                        —

                        100 ADXU

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų ir odos apsaugos priemones.

                        2029 m. rugpjūčio 26 d.

                        Nujunkyti paršeliai
                        Penimos kiaulės
                        Antraeilių rūšių penimos kiaulės

               (1)  1 ADXU – fermento, kuris, esant pH 6,0 ir 70 °C temperatūrai, iš beržų ksilano per minutę atpalaiduoja 1 mikromolį redukuojančiųjų cukrų (ksilozės ekvivalentais), kiekis.

               (2)  Išsamų analizės metodų aprašymą galima rasti etaloninės laboratorijos svetainėje adresu https://ec.europa.eu/jrc/en/eurl/feed-additives/evaluation-reports


title: 2019 m. rugpjūčio 8 d. Komisijos įgyvendinimo reglamentas (ES) 2019/1346, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Pomodoro S. Marzano dell'Agro Sarnese-Nocerino“ (SKVN))

text:
14.8.2019

                  LT

                  Europos Sąjungos oficialusis leidinys

                  L 213/1

         KOMISIJOS ĮGYVENDINIMO REGLAMENTAS (ES) 2019/1346
         2019 m. rugpjūčio 8 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Pomodoro S. Marzano dell'Agro Sarnese-Nocerino“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Pomodoro S. Marzano dell'Agro Sarnese-Nocerino“, kuri įregistruota Komisijos reglamentu (EB) Nr. 1263/96 (2), iš dalies pakeistu Komisijos reglamentu (ES) Nr. 1164/2010 (3), specifikacijos pakeitimo paraišką. Šis pakeitimas apima pavadinimo „Pomodoro S. Marzano dell'Agro Sarnese-Nocerino“ pakeitimą į pavadinimą „Pomodoro San Marzano dell'Agro Sarnese-Nocerino“;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (4), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Pomodoro S. Marzano dell'Agro Sarnese-Nocerino“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugpjūčio 8 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  1996 m. liepos 1 d. Komisijos reglamentas (EB) Nr. 1263/96, papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka priedą (OL L 163, 1996 7 2, p. 19).

            (3)  2010 m. gruodžio 9 d. Komisijos reglamentas (ES) Nr. 1164/2010, kuriuo patvirtinami esminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Pomodoro S. Marzano dell'Agro Sarnese-Nocerino (SKVN)] (OL L 326, 2010 12 10, p. 66).

            (4)  OL C 138, 2019 4 15, p. 2.


title: 2019 m. rugpjūčio 12 d. Komisijos įgyvendinimo reglamentas (ES) 2019/1350, kuriuo pagal Europos Parlamento ir Tarybos reglamento (ES) 2019/787 30 straipsnio 2 dalį įregistruojama spiritinio gėrimo geografinė nuoroda („Absinthe de Pontarlier“)

text:
19.8.2019

                  LT

                  Europos Sąjungos oficialusis leidinys

                  L 215/1

         KOMISIJOS ĮGYVENDINIMO REGLAMENTAS (ES) 2019/1350
         2019 m. rugpjūčio 12 d.
         kuriuo pagal Europos Parlamento ir Tarybos reglamento (ES) 2019/787 30 straipsnio 2 dalį įregistruojama spiritinio gėrimo geografinė nuoroda („Absinthe de Pontarlier“)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (1), ypač į jo 30 straipsnio 2 dalį,
         kadangi:

                     (1)

                     remdamasi Europos Parlamento ir Tarybos reglamento (EB) Nr. 110/2008 (2) 17 straipsnio 5 dalimi Komisija išnagrinėjo 2014 m. balandžio 16 d. pateiktą Prancūzijos geografinės nuorodos „Absinthe de Pontarlier“ registracijos paraišką;

                     (2)

                     padariusi išvadą, kad paraiška atitinka Reglamento (EB) Nr. 110/2008 reikalavimus, techninės bylos pagrindines specifikacijas Komisija paskelbė Europos Sąjungos oficialiajame leidinyje (3), kaip reikalaujama minėto reglamento 17 straipsnio 6 dalyje;

                     (3)

                     prieštaravimo pareiškimų pagal Reglamento (EB) Nr. 110/2008 17 straipsnio 7 dalį Komisija negavo;

                     (4)

                     Reglamentas (ES) 2019/787, kuris pakeičia Reglamentą (EB) Nr. 110/2008, įsigaliojo 2019 m. gegužės 25 d. Remiantis to reglamento 49 straipsnio 1 dalimi, Reglamento (EB) Nr. 110/2008 dėl geografinių nuorodų III skyrius panaikinamas nuo 2019 m. birželio 8 d. Todėl pagal naująjį reglamentą turėtų būti priimtas apsaugos reglamentas;

                     (5)

                     todėl nuoroda „Absinthe de Pontarlier“ turėtų būti įregistruojama kaip geografinė nuoroda;

                     (6)

                     geografinė nuoroda „Absinthe de Pontarlier“ turėtų būti saugoma kaip nedalomas sudėtinis pavadinimas, o pavadinimą „absinthe“, laikantis ES teisės sistemos principų ir taisyklių, galima ir toliau naudoti ženklinant ar pateikiant produktus Sąjungos teritorijoje,

               PRIĖMĖ ŠĮ REGLAMENTĄ:

            1 straipsnis
            Įregistruojama geografinė nuoroda „Absinthe de Pontarlier“. Pagal Reglamento (ES) 2019/787 30 straipsnio 4 dalį šiuo reglamentu pavadinimui „Absinthe de Pontarlier“ suteikiama Reglamento (ES) 2019/787 21 straipsnyje nurodyta apsauga.

            2 straipsnis
            Geografinė nuoroda „Absinthe de Pontarlier“ yra saugoma kaip nedalomas sudėtinis pavadinimas, o pavadinimą „absinthe“, laikantis ES teisės sistemos principų ir taisyklių, galima ir toliau naudoti ženklinant ar pateikiant produktus Sąjungos teritorijoje,

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugpjūčio 12 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 130, 2019 5 17, p. 1.

            (2)  2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (OL L 39, 2008 2 13, p. 16).

            (3)  OL C 110, 2018 3 23, p. 35.


title: Komisijos įgyvendinimo reglamentas (ES) 2019/1674 2019 m. rugsėjo 27 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo Beurre d’Isigny (SKVN) pakeitimas

text:
8.10.2019

                  LT

                  Europos Sąjungos oficialusis leidinys

                  L 257/4

         KOMISIJOS ĮGYVENDINIMO REGLAMENTAS (ES) 2019/1674
         2019 m. rugsėjo 27 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Beurre d’Isigny“ (SKVN) pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Beurre d’Isigny“, kuri įregistruota Komisijos reglamentu (EB) Nr. 1107/96 (2),is. 2018 m. rugsėjo 26 d. raštu tos pačios institucijos pateikė naujo 2018 m. rugpjūčio 30 d. nutarimo, kuriuo iš dalies keičiamas 2017 m. rugsėjo 12 d. nutarimas ir į kurį įtraukti tų veiklos vykdytojų pavadinimai, tekstą. Per nacionalinę prieštaravimo procedūrą šie veiklos vykdytojai, kurie teisėtai prekiavo „Beurre d’Isigny“ nepertraukiamai bent penkerius metus iki paraiškos pateikimo dienos, pareiškė prieštaravimų. Šeši veiklos vykdytojai prieštaravo šiai nuostatai: „Kiekvienai melžiamai karvei turi būti skirti bent 35 arai pievos (natūralios pievos, laikinų ar ilgalaikių ganyklų), kurioje bent 20 arų turi sudaryti ganomas plotas arba bent 10 arų – ganomas plotas, jei karvės papildomai šeriamos žole.“ Tai yra šie veiklos vykdytojai: GAEC des normandes (SIRET: 38531072700016), GAEC des Quesnel (SIRET: 41022988100011), GAEC du chalet (SIRET: 34005162200017), GAEC de la cour des mares (SIRET: 34897314000026), GAEC du hameau (SIRET: 38259121200016) ir GAEC du petit flot (SIRET: 43783781800016). Du veiklos vykdytojai prieštaravo šiai nuostatai: „Mažiausiai 7 ganymo mėnesius šviežia arba konservuota žolė sudaro bent 40 % pašarų kiekio, išreikšto sausąja medžiaga.“ Tai yra šie veiklos vykdytojai: EARL des clôtures (SIRET: 51075733900013) ir GAEC du Clos Roset (SIRET: 48310227300016). Du veiklos vykdytojai prieštaravo šiai nuostatai: „Likusį metų laiką (kai neganoma) kasdieniame pašarų kiekyje tokia dalis (šviežia arba konservuota žolė) neturi būti mažesnė nei 20 % kiekio, išreikšto sausąja medžiaga“. Tai yra šie veiklos vykdytojai: GAEC de la Ronchette (SIRET: 49754563200018) ir GAEC du Village Culot;

                     (3)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (4)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Beurre d’Isigny“ (SKVN) specifikacijos pakeitimas patvirtinamas.

            2 straipsnis
            Pagal 1 straipsnį suteiktai apsaugai taikomas pereinamasis laikotarpis, kurį Prancūzija suteikė pagal Reglamento (ES) Nr. 1151/2012 15 straipsnio 4 dalį veiklos vykdytojams, kurie atitinka minėto straipsnio sąlygas, pagal 2017 m. rugsėjo 12 d. ir 2018 m. rugpjūčio 30 d. nutarimus dėl saugomos kilmės vietos nuorodų „Beurre d’Isigny“ ir „Crème d’Isigny“ pakeitimo, paskelbtus atitinkamai 2017 m. rugsėjo 20 d. ir 2018 m. rugsėjo 6 d. Prancūzijos Respublikos oficialiajame leidinyje.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugsėjo 27 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

            (3)  OL C 177, 2019 5 23, p. 14.